## Un total de 15 ONG participen en la iniciativa Racó Solidari de la Ciutat de les Arts i les Ciències

*** Es tracta d'un estand habilitat en el mercat de Nadal perquè les entitats puguen presentar els seus projectes solidaris**

Un total de 15 ONG participen en esta nova edició del Racó Solidari de la Ciutat de les Arts i les Ciències, una iniciativa que consistix a instal·lar un estand per a estes entitats en el mercat de Nadal, que els permet presentar els seus projectes al públic visitant.

Les associacions que s’han sumat a la proposta plantejada des de la Ciutat de les Arts i les Ciències en esta edició són: Metges del Món, la protectora Petjades Trobades, Latiendo Juntos, Fundació Nova Compassió, Dejando Huella Bim, Fundació Síndrome de Dravet, ACCOB, l’Associació de Malalts Trasplantats Hepàtics de la Comunitat Valenciana, Protectora SOS Peludetes, l’Associació de Defensa i Ajuda per a Animals Abandonats, les entitats Colònies Felines, Vive la Vida, Bona Gent i l’Associació de Voluntaris d’Acolliment Familiar.

Fins al 7 de gener, al mercat de Nadal instal·lat al passeig d’Arcbotants se celebren diverses activitats, com ara demostracions d’oficis nadalencs (elaboració de postals, figures nadalenques de cristall i ceràmica), a més de tallers infantils de pintura nadalenca, veles i sabons, entre altres propostes. Tota la programació i els horaris es poden consultar en <https://cac.es/va/web/navidad/>.

Fecha: 27/12/2023